armvectores/hy_wikipedia_2023 huggingface dataset:
Օֆուր

Օֆուր, գյուղ Արևմտյան Հայաստանում, Էրզրումի վիլայեթի Երզնկայի գավառում:
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լոզովկա (այլ կիրառումներ)

Լոզովկա, կարող է վերաբերել՝

Լոզովկա - գյուղ, Ուկրաինայի Պոլտավայի մարզի Պոլտավայի շրջանում
Լոզովկա - գյուղ, Ուկրաինայի Վիննիցայի մարզի Կազատինի շրջանում
(7991) Կագույահիմե

(7991) Կագույահիմե (անգլ.՝ Kaguyahime), աստերոիդ աստերոիդների հիմնական գոտում։ Հայտնաբերվել է 1981 թվականի հոկտեմբերի 30-ին Հիրոկի Կոսայի և Կիիտիրո Ֆուրուկավայի կողմից Կիսոյում։
Միջին հեռավորությունը Արեգակից կազմում է 3,142111 ա. մ., առավելագույնը մոտենում է 2,5258 ա. մ. հեռավորության վրա և հեռանում 3,7584 ա. մ.։ Արեգակի շուրջ մեկ ամբողջական պտույտ է կատարում 2034,37 երկրային օրվա ընթացքում, իր ուղեծրով շարժվելով միջինում 0,176959 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7991) Կագույահիմե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կամենկա (գյուղ, Դուխովշչինսկի շրջան)

Անվան այլ կիրառումների համար տե՛ս՝ ԿամենկաԿամենկա (ռուս.՝ Каменка), գյուղ Ռուսաստանի, Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դյունկերկ (ֆիլմ, 2017)

«Դյունկերկ» (անգլ.՝ Dunkirk), ռեժիսոր Քրիստոֆեր Նոլանի ռազմական դրաման։ Ֆիլմը հիմնված է Դյունկերյան գործողության իրադարձությունների վրա, երբ տարհանվեցին անգլիական, ֆրանսիական և բելգիական զորամասերը, որոնք 1940 թվականի Դյունկերյան կռվից հետո շրջափակվել էին գերմանացիների կողմից Դյունկերկ քաղաքի մոտ։ Ֆիլմի նկարահանումներն սկսվել են 2016 թվականի մայիսի 14-ին, իսկ պրեմիերան տեղի կունենա 2017 թվականի հուլիսի 19-ին։


== Սյուժե ==
Ֆիմի գործողությունները ծավալվում են Ֆրանսիայում 1940 թվականին։ Ֆիլմը պատմում է 338 226 անգլիացիների, բելգիացիների և ֆրանսիացիների փրկության մասին Դյունկերյան գործողության շնորհիվ, որը տեղի էր ունեցել Երկրորդ համաշխարհային պատերազմի սկզբին։ Իրադարձություններն սկսվում են այն տեսարանով, որտեղ հարյուր հազարավոր բրիտանացիներ և նրանց համախոհները շրջափակված են հակառակորդի ուժերով։ Լողափում ծուղակն ընկնելով՝ նրանք հայտնվում են անելանելի իրավիճակում, իսկ միևնույն ժամանակ հակառակորդի զորքերն իրենց էլ ավելի են սեղմում։


== Դերեր ==


== Արտադրություն ==
Քրիստոֆեր Նոլանի նոր կինոնկարի առաջին անոնսը դուրս է եկել 2015 թվականին։ Ըստ Warner Bros-ի՝ ֆիլմի պրեմիերան տեղի կունենա 2017 թվականի հուլիսի 21-ին։ Ավելի ուշ Variety պարբերականը կինոնկարի սյուժեի մասին տեղեկություն հրապարակեց։ Այն կներկայացնի Դյունկերյան էվակուացիան՝ Երկրորդ համաշխարհային պատերազմի ժամանակ անգլիացիների, ֆրանսիացիների և բելգիացիների զորքերի մասնակցությամբ։ Հենց ֆիլմն ստացել է «Դյունկերկ» անվանումը։ Ֆիլմի նկարահանումները պլանավորվել էր սկսել 2016 թվականի մայիսին այն վայրերում, որոնք նկարագրվել են։ Ավելի լավ որակով կինոնկար ստանալու համար օգտագործվել է 65 միլիմետրանոց կինոժապավեն։ Ֆիլմում նկարահանվել են Մարկ Ռալենսը, Կեննետ Բրանան, Թոմ Հարդին և այլ դերասաններ։ Ինչպես Նոլանի նախկին կինոնկարներում, «Դյունկերկի» պրոդյուսերը կլինի Էմմա Թոմասը։ Ֆիլմի երաժշտությունը գրել է Հանս Ցիմերը, այդ պառճառով «Դյուկերկը» կդառնա նրա ու Նոլանի 6-րդ համատեղ նախագիծը։


== Ծանոթագրություններ ==


== Արտաքին հղումներ ==
Պաշտոնական էջ
Աղդան (գետակ)

Աղդան, գետակ, Հայաստանի Տավուշի մարզում,Աղստևի վտակը։ Հոսում է Ակնաղբյուր գյուղի միջով։


== Ծանոթագրություններ ==
Գեյթ է Լաստիդ

Գեյթ է Լաստիդ (ֆր.՝ Gueytes-et-Labastide), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 36 մարդ, բնակչության խտությունը` 7.48 մարդ/կմ²։ Բնակավայրը զբաղեցնում է 4.81 կմ² տարածք։
2013 թվականի հունվարից հանդիսանում է Վալ դը Լամբրոն համայնքի մաս։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 165 կմ արևմուտք, Կարկասոն քաղաքից` 33 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 25 աշխատունակ (15-64 տարեկան) բնակիչ, որոնցից ակտիվ էին 17-ը, իսկ ոչ ակտիվները` 8։ Ակտիվության ցուցանիշը կազմում է 68,0 %։ 17 աշխատունակ մարդկանցից աշխատել է 13 անձ (9 տղամարդ և 4 կին)։ Գործազուրկ են եղել 4 անձ (4 տղամարդ և 0 կին)։ 8 անաշխատունակներից 1-ը եղել են աշակերտներ կամ ուսանողներ, 4-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կուրիպչինո

Կուրիպչինո (ուկրաիներեն՝ Куріпчине), գյուղ Ուկրաինայի Նիկոլաևի մարզի Պերվոմայսկի շրջանում։
2001 թվականի տվյալներով Կուրիպչինո գյուղում բնակվում էր 127 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չերվոնայա Զնամենկա (այլ կիրառումներ)

Չերվոնայա Զնամենկա, կարող է վերաբերել՝

Չերվոնայա Զնամենկա - գյուղ, Ուկրաինայի Նիկոլաևի մարզի Կազանկայի շրջանում
Չերվոնայա Զնամենկա - գյուղ, Ուկրաինայի Պոլտավայի մարզի Կրեմենչուգի շրջանում
Կաստելի (կոմունա)

Կաստելի  (իտալերեն՝ Castelli), կոմունա Իտալիայում, գտնվում է Աբրուցո մարզում՝ Տերամո գավառում։
Բնակչությունը կազմում է  1387 մարդ, բնակչության խտությունը կազմում է 28 մարդ/կմ²։ Զբաղեցնում է 49 կմ² մակերես։ Փոստային ինդեքս՝ 64041, հեռախոսային կոդ՝ 0861:
Բնակավայրի հովանավորն է սուրբ San Massimo: Տոնը նշվում է մայիսի 8-ին։
Ոսկե խեցի

«Ոսկե խեցի» (իսպ.՝ Concha de Oro), Սան Սեբաստիան կինոփառատոնի հիմնական մրցանակ։ Տրվում է 1953 թվականից, անվանումն ստացել է  1957 թվականին տեղի Լա Կոնչա լողափի պատվին։  («Խեցի» անվանումից առաջ մրցանակն անվանվել է  «Մեծ մրցանակ» և «Արծաթե խեցի»)։  1980-1984 թվականներին խեցի բառի փոխարեն մրցանակն անվանել են  «Արտասահմանյան  քննադատների կողմից տրված մեծ մրցանակ»։
Հինգ կինոռեժիսորներ այս մրցանակին արժանացել են կրկնակի՝ Ֆրենսիս Ֆորդ Կոպոլան, Մանուել Գուտերես Արագոնը, Իմանոլ Ուրիբեն, Արտուրո Ռիպշտեյնը և Բախման Գոբադին։ Հիմնական մրցանակակիրները տղամարդիկ են, սակայն Դիանա Կյուրին,  Իյեշիմ Ուստաօղլուն և Մարինա Ռոնդոնը մրցանակակիր կանայք են։ Ռուսական ֆիլմերը մրցանակին արժանացել են երեք տարի՝ 1976, 1977 և 1979 թվականներինh:


== Մրցանակների դափնեկիրներ ==


== Ծանոթագրություններ ==


== Արտաքին հղումներ ==
Кинофестиваль в Сан-Себастьяне на imdb
Մալայա Դուբնա

Մալայա Դուբնա (ռուս.՝ Малая Дубна), գյուղ Ռուսաստանի Մոսկվայի մարզի Օրեխովո-Զուևսկի շրջանի կազմում։
Բնակչությունը 2005 թվականին գրանցված տվյալներով կազմում էր 2162 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուենոս Այրես (լիճ)

Անվան այլ կիրառումների համար տե՛ս՝ Բուենոս Այրես (այլ կիրառումներ)Բուենոս Այրես կամ Հեներալ Կարրերա, սառցադաշտային ծագման լիճ Պատագոնյան Անդերից՝ Արգենտինայի և Չիլիի սահմանին։ Ներկայումս լճի մակերեսը 1850 կմ² է։ Ծովի մակերևույթից բարձր է 208 մետր, ամենախոր բարձրությունը 590 մետր է։ Լճի արևմտյան մասը ֆյորդաձև է՝ եզրված ուղղաձիգ անտառապատ ժայռերով, արևելյան մասն ընկած է բարձրավանդակի վրա և ողողված է մորեններով։ Լճի հոսքն իրականանում է Բերտրան լճի միջոցով՝ դեպի Բեյկեր գետը, որը պատկանում է Խաղաղ օվկիանոսի ավազանին։
Լճի փոսորակը հայտնվել է սառույցների՝ արևմուտքից դեպի արևելք, դեպի Պլիոցենյան բաժին, իսկ հետագայում՝ պլեյստոցեն փոխ առ փոխ շարժումներից։ Մինչև վաղ Գոլոցենը լճի բարձրությունը ծովի մակարդակից կազմում էր 406 մետր և լճից՝ Ռիո Դեսեադո գետի միջով գոյություն ուներ հոսք՝ դեպի Ատլանտյան օվկիանոս։ Լճի չիլիական մասից սառույցի հալումից հետո Բեյկեր գետի միջով հոսք բացվեց դեպի Խաղաղ օվկիանոս և լճի մակարդակն իջավ ներկայիս արժեքին (208 մետր)։ Հուներից մեկը՝ Ֆենիքս Գրանդե գետի հոսքը, որը նախկինում լիճ էր թափվում արևելքից, փոփոխվեց 1898 թվականին Ֆրանսիսկո Մորենոյի ղեկավարությամբ իրականացվող նախագծի հետևանքով։ Ջրի մի մասը վերաուղղվեց Ռիո Դեսեադո գետի ավազան։ Ճյուղավորումը տեղակայված է Պերիտո Մորենո քաղաքից ոչ հեռու։
Լիճը հայտնաբերվել է 1880-1881 թվականներին Կարլոս Մարիա Մոյանոյի կազմակերպած արշավախմբի կողմից. Մոյանոն բարձրացավ Ռիո Չիկոյի ուղղությամբ գրեթե մինչև ակունք, ինչից հետո գնաց հյուսիս՝ Պատագոնյան Անդերի երկարությամբ։ Լեբալյոս լեռնային զանգվածի ստորոտում (2748 մետր)՝ ավելի քան 1.5 հազար մետր բարձրության վրա, Մոյանոյի արշավախումբը հայտնաբերեց Ռիո Դեսեադոյի վերին հոսանքները և Բուենոս Այրես լիճը։
Լճի չիլիական մասում կան մարմարյա քարանձավներ։


== Ծանոթագրություններ ==


== Արտաքին հղումներ ==
Բուենոս Այրեսի մարմարյա քարանձավները
Բուենոս Այրես լճի լազուրը և մարմարը՝ Հեներալ Կարրերան։ Ֆոտոռեպորտաժ Archived 2017-02-21 at the Wayback Machine.
Բռնակապան (լեռնանցք)

Անվան այլ կիրառումների համար տե՛ս՝ Բռնակապան (այլ կիրառումներ)Բռնակապան  կամ Փիռնեկապ, լեռնանցք կամ կիրճ Հայկական լեռնաշխարհում։ Անտիպոնտական լեռնահամակարգում, Էրզրում-Բաբերդ ճանապարհի վրա, Կոփ լեռան մոտ, Բռնակապան և Ներքին ու Վերին Գաղտառիճ գետերից ոչ հեռու։ Այստեղով է անցնում Կարին-Տրապիզոն ճանապարհը։ Ենթադրում են, որ Ստրաբոնի հիշատակած Սինորա սահմանամերձ ամրոցը պետք է լիներ այստեղ։ Մինչև մեր թվարկությունից առաջ 66 թվականը այստեղով էր անցնում Հայաստանի ու Պոնտոսի սահմանագիծը։


== Ծանոթագրություններ ==
Used to Love You

«Used to Love You», ամերիկացի երգչուհի Գվեն Ստեֆանիի երգը։ Այն թողարկվել է 2015 թվականի հոկտեմբերի 20-ին՝ որպես նրա «This Is What the Truth Feels Like» անվանումը կրող երրորդ անհատական ալբոմի երկրորդ սինգլ։ Երգը գրվել է Գվեն Ստեֆանիի, Ջասթին Թրանտերի, Ջուլիա Մայքլսի և Ջոնաթան Ռոտեմի կողմից։


== Տեսահոլովակ ==
Երգի տեսահոլովակը, որի ռեժիսորն է Սոֆի Մյուլերը, ներկայացվել է 2015 թվականի հոկտեմբերի 20-ին Ստեֆանիի Ֆեյսբուքի էջում։


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի տեքստը Archived 2015-10-22 at the Wayback Machine. MetroLyrics կայքում
Համազգայինի հայագիտական բարձրագույն հիմնարկ

Համազգայինի հայագիտական բարձրագույն հիմնարկ, հայագիտական մասնագիտական ուսումնական հաստատություն։ Հիմնվել է 1974 թվականին (1975-1979 թվականներին չի գործել)։


== Նպատակ ==
Նպատակն է պատրաստել մասնագետներ հայկական մամուլում, դպրոցներում, հրատարակչություններում, ազգային և կուսակցական հաստատություններում աշխատելու համար։ Առաջին տարին ունեցել է 15 ուսանող։ Առաջին շրջանավարտները տվել է 1983 թվականին։ Ցարդ ավել է ավելի քան 140 շրջանավարտ։ 1991 թվականից ուսման տևողությունը երեք տարի է։
Ունի հայոց լեզվի և գրականության, ինչպես և հայոց պատմության առանձին բաժանմունքներ։ 1991 թվականին Երևանի պետական համալսարանի հետ կնքված պայմանագրի հիման վրա այստեղ դասավանդում են Հայաստանից գործուղված մասնագետներ։ Հայագիտականի շրջանավարտներն իրավունք են ստացել իրենց ուսումնառությունը շարունակել ԵՊՀ-ում։ Ոսանողներ է ընդունում Լիբանանից, Սիրիայից, Իրանից և այլ վայրերից։
Ունի գիշերօթիկ բաժին և ազատ ունկնդրի կարգավիճակ։ Տնօրեն է Երվանդ Փամպուքյանը (1979 թվականից)։
Անատոլի Սազոնով

Անատոլի Պանտելեյմոնովիչ Սազոնով (ռուս.՝ Анатолий Пантелеймонович Сазонов, հուլիսի 14, 1920(1920-07-14), Մոսկվա, Խորհրդային Ռուսաստան - մարտի 3, 1991(1991-03-03)), անիմացիոն ֆիլմերի կինոնկարիչ, ՌԽՖՍՀ վաստակավոր նկարիչ, մանկավարժ, գիտությունների թեկնածու, պրոֆեսոր, սցենարիստ։


== Կենսագրություն ==
Անատոլի Սազոնովը ծնվել է 1920 թվականի հունիսի 14-ին։ 1939-1943 թվականներին սովորել է համառուսական պետական կինեմատոգրաֆիայի ինստիտուտի նկարչական ֆակուլտետում։ 1943-1952 թվականներին աշխատել է որպես բեմադրող նկարիչ «Սոյուզմուլտֆիլմ» կինոստուդիայի կողմից նկարահանված ֆիլմում։ Աշխատել է Բրումբերգ քույրերի` Զինաիդայի և Վալենտինայի, Իվան Իվանով-Վանոյի և շատ ուրիշ ռեժիսորների հետ։ 1946 թվականից մուլտիպլիկացիոն ֆիլմերի նկարչական վարպետություն է  դասավանդել Կինեմատոգրաֆիայի համառուսական պետական ինստիտուտում։
Մահացել է 1991 թվականի մարտի 3-ին։


== Ընտանիք ==
Հայրը` Պանտելեյմոն Սազոնովը, ծնվել է 1895 թվականին, մուլտիպլիկացիոն ֆիլմերի նկարիչ և ռեժիսոր է, մահացել է 1950 թվականին։
Մայրը` Լիդիա Սազոնովը, ծնվել է 1899 թվականին, մուլտիպլիկացիոն ռեժիսորի օգնական, աշխատել է ռադիոյում։ Մահացել է 1982 թվականին։
Քույրը` Տատյանա Սազոնովա, ծնվել է 1926 թվականին, մուլտիպլիկացիոն ֆիլմերի խորհրդային բեմադրող նկարիչ։ Մահացել է 2011 թվականին։


== Ֆիլմագրություն ==


=== Սցենարիստ ===
1959 թ. - «Երեք փայտահատ»
1961 թ. - «Ճպուռն ու մրջյունը»
1962 թ. - «Վիրավորանք»


=== Բեմադրող-նկարիչ ===
1943 թ. — «Գողացված արև»
1945 թ. — «Ձմեռային հեքիաթ»
1945 թ. — «Կորած գովասանագիր»
1946 թ. — «Ուրախության երգը»
1946 — «Հանգիստ բացատ»
1948 թ. — «Հեքիաթ զինվորի մասին»
1948 թ. — «Ֆյոդր նապաստակը»
1949 թ. — «Հրաշալի զանգակը»


=== Նկարիչ ===
1955 թ. — «Նավաստի Ստյոպան»
1956 թ. — «Քսան ամիս»


== Աղբյուրներ ==
Капков С. В. Энциклопедия отечественной мультипликации. — М.: Алгоритм, 2006. — С. 564-565. — 816 с. — 3 000 экз. — ISBN 5-9265-0319-4
«Кинограф» — воспоминания об отечественном анимационном кино


== Արտաքին հղումներ ==
Сазонов А. П. на www.animator.ru
Анатолий Сазонов — Энциклопедия отечественного кино(չաշխատող հղում)
Сазонов А. П. на rudata
Сказка вошла в мою жизнь Archived 2016-03-04 at the Wayback Machine. в Региональных вестях
Այվենհո (այլ կիրառումներ)

Այվենհո, կարող է վերաբերել՝

Այվենհո - առաջին պատմական վեպերից մեկը
Այվենհո - 1952 թվականի ամերիկյան արկածային պատմական կոստյումային ֆիլմ, Վալտեր Սքոթի նույնանուն վեպի էկրանավորումը
Այվենհո - ֆիլմ, որը համարվում է Վալտեր Սքոթի «Այվենհո» վեպի ադապտացումներից մեկը։ Պրեմիերան տեղի է ունեցել փետրվարի 23-ին 1982 թվականին Միացյալ Նահանգներում
Կանադայի ցամաքային զորքեր

Կանադայի ցամաքային զորքեր (նաև Կանադական բանակ) (անգլ.՝ Canadian Army, ֆր.՝ Armée canadienne)՝ Կանադայի զինված ուժերի երեք տեսակներից մեկը։ 2018 թվականի դրությամբ ունի 23 000 կանոնավոր բանակում ծառայող և մոտ 17 000 պահեստային ծառայող՝ ներառյալ 5000 ռեյնջեր և ընդհանուր 40 000 զինվոր։ Բանակը սատարում են 3000 քաղաքացիական ծառայողներ։ Կանոնավոր զորքերի բանակային ստորաբաժանումները տեղակայված են ռազմական բազաների վրա Կանադայի ամբողջ տարածքում։ Բանակը նաև պատասխանատու է խոշորագույն կոնտինգենտի՝ պահեստայինների համար։ Կանադական բանակի հրամանատարը և անձնակազմի ղեկավարը գեներալ-լեյտենանտ Փոլ Վիննիկն է։
«Կանադական բանակ» անվանումն օգտագործվում է 1940 թվականից։ Սկսած 1867 թվականի Կանադական կոնֆեռանսից մինչև Երկրորդ համաշխարհային պատերազմը պաշտոնական անվանումը «Կանադական միլիցիա» էր։ 1966 թվականի ապրիլի 1-ին որպես Կանադայի զինված ուժերի միավորման առաջին քայլ, բոլոր բանակային ստորաբաժանումները փոխանցվել են նոր կազմակերպություն, որը կոչվում էր Շարժական հրամանատարություն (անգլ.՝ Force Mobile Command)։ 1968 թվականին Թագավորական կանադական ռազմածովային նավատորմը, Կանադական բանակը և Կանադայի Թագավորական ռազմաօդային ուժերը միավորվել են, բանակը դարձել է Կանադայի միավորված Զինված ուժերի մասը։ 1993 թվականին Կանադայի զինված ուժերի վերակազմավորման ժամանակ Շարժական հրամանատարությունը վերանվանվել է Ցամաքային զորքերի հրամանատարություն (անգլ.՝ Land Force Command)։ 2011 թվականի օգոստոսին այն կրկին ստացել է «Կանադայի բանակ» անվանումը։


== Պատմություն ==

Մինչև 1867 թվականի Կոնֆեռանսը ռազմական ժամանակ Կանադան պաշտպանում էր բրիտանական բանակը, որի կազմի մեջ մտնում էին կանադական միլիցիայի ստորաբաժանումները։ 1867 թվականից հետո կազմավորվել է Մշտապես գործող միլիցիան (անգլ.՝ Permanent Active Militia) (PAM), իսկ մի քանի տասնամյակ անց ստեղծվել են կանոնավոր զորքերի մի քանի կազմավորումներ, որոնց սերունդներն են դարձել Կանադական թագավորական ձիավոր հրետանին (անգլ.՝ Royal Canadian Horse Artillery), Թագավորական կանադական դրագունները (անգլ.՝ Royal Canadian Dragoons) և Թագավորական կանադական գունդը։ Կանոնավոր կանադական զորքերը մասնակցել են 1885 թվականի Հյուսիս-Արևմտյան ապստամբությանը, 1899 թվականին՝ Անգլո-բուրական պատերազմին։ Առաջին համաշխարհային պատերազմում մեծ թիվ էին կազմում Կանադական արշավային ուժերը (անգլ.՝ Canadian Expeditionary Force)։


== Սպառազինություն ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
www.army.gc.ca . պաշտոնական կայք
Faces of War: The Canadian Army Archived 2007-10-01 at the Wayback Machine. Կանադայի գրադարանում և արխիվում
army.ca — Army.ca Կանադական բանակի հետ կապված պատմական և ժամանակակից հարցերի մասին ֆորում։
Battle Honours in the Canadian Army THE SYSTEM OF BATTLE HONOURSIN THE CANADIAN ARMY

Canadiansoldiers.com
Canadian Soldier Training Blog Archived 2010-12-22 at the Wayback Machine.
Duty & Valour, Canada’s Military History Encyclopedia
Քսանյութեր (ավտոմեքենա)

Ավտոմեքենայի քսանյութեր, ըստ կիրառման նպատակի տարբերում են 

շարժիչի
փոխանցատուփի
գլխավոր փոխանցիչի
ղեկային կառավարման փոխհաղորդիչային յուղեր և թանձր (պլաստիկ) քսանյութեր՝ հանքային յուղերի և թանձրիչների խառնուրդներ (կիրառվում են այն դեպքերում, երբ հանքային յուղերի օգտագործումն անթույլատրելի է մեքենայի կառուցվածքային առանձնահատկությունների պատճառով)։


== Շարժիչի քսանյութեր ==
Ավտոմեքենայի շարժիչների յուղերը լինում են 

ամառային
ձմեռային
համապիտանի (ամառային յուղերն ավելի մածուցիկ են, քան ձմեռայինները)։Տարբերում են 

կարբյուրատորային շարժիչների (հին անվանումը՝ ավտոլ) քսանյութեր
դիզելների քսանյութերՓոխհաղորդիչային յուղերը, որոնք նախատեսված են մեծ բեռնվածքների ենթակա շփվող մասերը յուղելու համար, պետք է ունենան որոշակի հատկություններ, որոնք ձեռք են բերվում հատուկ հավելանյութերի ներմուծմամբ։ Որոշակի վազքատարածություն անցնելուց հետո հարկավոր է յուղերը և քսանյութերը փոխարինել նորով։
Բարունակյան

Բարունակյան, հայկական ազգանուն։


== Ազգանունը կրողներ ==
Համազասպ Բարունակյան (19-րդ դար-1920-ական թթ. հետո), թղթակից։


== Տես նաև ==
Բարուկյան
Բարունաքյան


== Ծանոթագրություններ ==
Բոգլեսի

Բոգլեսի, լեռ Պոնտական լեռների արևելյան հատվածում, Մարսիլ լեռնագագաթից 2 կիլոմետր հարավ։


== Ծանոթագրություններ ==
Լարիսա Եսայան

Եսայան Լարիսա Սուրենի (1950, հոկտեմբեր 25, Օրդուբադ (Նախիջևանի Հանրապետություն)), թերապևտ։ ՀՀ բանակի բժշկական ծառայության կապիտան (2001)։


== Կենսագրություն ==
Ավարտել է Երևանի պետական բժշկական ինստիտուտը (1973)։ 1975-1994 թվականներին աշխատել է Երևանի կենտրոնական ուսանողական պոլիկլինիկայում, երկաթգծի հիվանդանոցում։
1991-2002 թվականներին ծառայել է ՀՀ զինված ուժերում (կենտրոնական զինվորական կլինիկական հրապիտալի թերապևտիկ բաժանմունքի օրդինատոր)։ Բուժօգնություն է ցույց տվել վիրավոր, հիվանդ ազատամարտիկների և զինծառայողների։
Ժողովածու (1150)

Ժողովածու (1150), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1150 թվի տակ։ Ձեռագիրը գրվել է 18-րդ դարում Ղազար գրիչի կողմից, Գրված է թղթի վրա, որը ունի 19,3x15,5 սմ չափս։ Ձեռագիրը կազմված է 165 թերթից։ Գրված է միասյուն, նոտրգիրով։ Կազմը` կաշեպատ ստվարաթուղթ դրոշմազարդ։ Հիշատակարաններ՝ 64ա, 1ա (19-րդ դար)։


== Բովանդակություն ==
Գր. Տաթևացւոյ լուծմունք Առակաց երգոց երգոյն։
Քարոզք (Գր.Տաթևացի,Եփրեմ,Գէորգ վրդ.,անունք)։
Դեղադիրք


== Ծանոթագրություններ ==
Ձագավանի ժողով

Ձագավանի ժողով, գումարվել է 1270 թ.-ին, Այրարատի Կոտայք գավառի Ձագ գյուղի վանքում (ներկայումս Աբովյան քաղաքի տարածքում), աշխարհիկ և հոգևոր գործիչների մասնակցությամբ։ ժողովում ընդունվել են կանոններ՝ ամուսնության, քահանաների և ժողովրդի փոխադարձ պարտականությունների, վանականների մաքրակեցության, ինչպես նաև երեխաների կրոնական դաստիարակության մասին։ Ձագավանի ժողովի կանոններով քահանաները պետք է ազատվեին հարկերից, պետ. պաշտոնյաներին իջևան տալու պարտականությունից։ Գյուղացիները պարտավոր էին օգնել քահանային՝ երկրագործական աշխատանքների ժամանակ և այլն։ Կանոնները գրված են ժողովրդական պարզ, դյուրամատչելի լեզվով։
Նիսան մարզադաշտ

Նիսան (ճապ.՝ 日産スタジアム), հայտնի է նաև որպես Յոկոհամայի միջազգային մարզադաշտ, գտնվում է Ճապոնիայի Յոկոհամա քաղաքում, կառուցվել է 1998 թվականին։ Հանդիսանում է Ճապոնիայի ամենաընդարձակ մարզադաշտերից մեկը, նախատեսված է 73 237։ Հանդիսանում է նաև «Յոկոհամա Ֆ. Մարինոս» ֆուտբոլային ակումբի մրցասպարեզը։
Հանդիսանում էր 2002 թվականի ֆուտբոլի աշխարհի առաջնության, մասնակցել է եզրափակիչ փուլի չորս մրցաշարերին, ներառյալ հունիսի 30-ին Բրազիլիայում հավաքականների միջև տեղի ունեցած եզրափակիչ մրցաշարին (2:0)։ 2001 թվականին եղել է կոնֆեդերացիաների Գավաթի եզրափակիչ մենամարտի անցկացման վայրը, որում Ֆրանսիայի հավաքականը հաղթեց Ճապոնիային 1:0 հաշվով։
2001-2004 թվականներին եղել է Միջմայրցամաքային գավաթի անցկացման խաղերի վայրը։ 2005-2008 թվականներին եղել է Ֆուտբոլի աշխարհի ակումբային առաջնության եզրափակիչ մենամարտերի անցկացման վայր։


== 2001 թվականի կոնֆեդերացիաների գավաթի հանդիպումներ ==


== 2002 թվականի աշխարհի առաջնության հանդիպումներ ==


== Պատկերասրահ ==

		
		


== Ծանոթագրություններ ==


== Արտաքին հղումներ ==
Մարզադաշտի պաշտոնական կայք Archived 2006-05-16 at the Wayback Machine.
Մարզադաշտի էջը WorldStadiums.com Archived 2008-12-07 at the Wayback Machine.
Международный стадион Йокогама Archived 2012-04-19 at the Wayback Machine. на сайте allstadiums.ru
Տաշքենդի հայկական թատրոն

Տաշքենդի հայկական թատրոն, պետական, 1934 թվականից՝ Հովհաննես Աբելյանի անվան թատրոն։


== Պատմություն ==
Թատրոնը բացվել է 1924 թվականին։ 20-րդ դարի սկզբին Տաշքենդում հայկական ներկայացումներ տվել են տեղի թատերասերները, Բաքվի և Թիֆլիսի պրոֆեսիոնալ դերասանները։ Գերակշռել են օպերա-օպերետային ներկայացումները՝ Ա. Առստամյանի և Լ. Կամովասի բեմադրությամբ։ 1926 թվականին Բաքվի հայկական թատրոնի դերասանների (Ժասմեն, Վահրամ Փափազյան, Ա. Հովհաննիսյան և ուրիշներ) ելույթները նպաստել են Տաշքենդի հայկական թատրոնի խաղացանկի կայունացմանը։ Բեմադրվել են Շիրվանզադեի «Նամուս», «Պատվի համար», «Չար ոգի», Սունդուկյանի «Պեպո», Դեմիրճյանի «Քաջ Նազար», Շկվարկինի «Ուրիշի երեխան», Պուշկինի «Քարե հյուր» և այլն։
Թատրոնի ստեղծագործական զարգացմանը մեծապես նպաստել են ռեժիսորներ Լևոն Աբրահամյանը (նաև դերասան, թարգմանիչ), Վ. Սահակյանը, Գ. Թավրիզյանը, Հ. Գրիգորյանը, Կ. Ալվարյանը, դերասան-դերասանուհիներ Օ. Զաքարյանը, Ս. Գևորգյանը, Ե. Յուզբաշյանը, Օ. Սարգիսբեկյանը, Ժ. Թովմասյանը, Կ. Միրզոյանը, Մ. Ասրլյանը, Վ. Պետրոսյանը, Հ. Դանիելյանը և ուրրիշներ։ 1934 թվականին Տաշքենդի հայկական թատրոնում է աշխատել Հովհաննես Աբելյանը՝ բեմադրությունները ներկայացնելով նաև Միջին Ասիայի մի շարք քաղաքներում։ Տաշքենդի հայկական թատրոնում հյուրախաղերով հանդես է եկել նաև Արուս Ոսկանյանը։ Թատրոնը փակվել է 1937 թվականին։


== Ծանոթագրություններ ==
Էլ Մոլար (Տառագոնա)

Անվան այլ կիրառումների համար տե՛ս՝ Էլ Մոլար (այլ կիրառումներ)Էլ Մոլար (իսպ.՝ El Molar, կատ.՝ El Molar), քաղաք և մունիցիպալիտետ Իսպանիայում։ Մտնում է Տարրագոնա պրոնվիցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Պրիորատ շրջանում։ Զբաղեցնում է 22,4 կմ² տարածք։ Բնակչությունը կազմում է 297 մարդ (2010 թվականի տվյալներով)։


== Ծանոթագրություններ ==


== Արտաքին հղումներ ==
Պաշտոնական կայք
Página oficial del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Información del municipio Archived 2007-07-03 at the Wayback Machine.
Իրինա Տիգրանովա

Իրինա Գևորգի Տիգրանովա (մարտի 19, 1936(1936-03-19), Լենինգրադ, ՌԽՖՍՀ, ԽՍՀՄ - մարտի 17, 2011(2011-03-17), Երևան, Հայաստան), հայ երաժշտագետ։
Երևանի պետական կոնսերվատորիայի պրոֆեսոր, Գևորգ Տիգրանովի դուստրը, ԽՍՀՄ ժողովրդական արտիստ, կոմպոզիտոր Ավետ Տերտերյանի կինը։ Ուսումնասիրել է Արամ Խաչատրյանի ստեղծագործական կյանքը։


== Ստեղծագործական կենսագրություն ==
1959 թվականից աշխատել է որպես Հայֆիլհարմոնիայի դասախոս։
1960 թվականին ավարտել է Երևանի պետական կոնսերվատորիայի դաշնամուրի բաժինը։
1961 թվականին ավարտել է Երևանի պետական կոնսերվատորիան՝ երաժշտության տեսության բաժինը։
1969 թվականին ավարտել է Հայաստանի գիտությունների ազգային ակադեմիա Արվեստի ինստիտուտի ասպիրանտուրան։
1970 թվականին պաշտպանել է «Արամ Խաչատրյանի ստեղծագործական կյանքը» թեմայով ատենախոսությունը։
1969 թվականից դասավանդել է Երևանի պետական կոնսերվատորիայում։
Ելույթ է ունեցել Մոսկվայում, Լենինգրադում, Կիևում, Թբիլիսիում, Բաքվում, Եկատերինբուրգում և այլ քաղաքներում։
Թաղվել է Թոխմախի գերեզմանատանը ամուսնու Ավետ Տերտերյանի գերեզմանի կողքին։


== Երաժշտագիտական աշխատանքներ ==
Արամ Խաչատրյանի ոճի մի առանձնահատկության մասին (ՀԽՍՀ ԳԱ հասարակական գիտությունների պարբերական՝ Երևան, 1970, № 1),
«Գայանե»՝ ժամանակի ամենաքանարական բալետներից մեկը (Արամ Խաչատրյան ժողովածուում՝ ՀԽՍՀ ԳԱ, 1972),
Քնարական կերպարները Արամ Խաչատրյանի ստեղծագործության մեջ՝ Երևան, 1973։
Մոսկվայի և Երևանի երիտասարդ կոմպոզիտորների շաբաթվա մասին (Սովետական արվեստ, 1974, № 12, ՀԽՍՀ),
Մտածող և երաժիշտ (Սովետական արվեստ, 1986, № 12, ՀԽՍՀ)։


== Տես նաև ==
Երևանի Կոմիտասի անվան պետական կոնսերվատորիա
Գևորգ Տիգրանով
Ավետ Տերտերյան
Արամ Խաչատրյան


== Ծանոթագրություններ ==


== Արտաքին հղումներ ==
Իրինա Տիգրանովա-Տերտերյան
Ирина Георгиевна Тигранова в Большой биографической энциклопедии
Ирина Георгиевна Тигранова в Энциклопедии фонда «Хайазг»
Նուռմսի (գյուղ, Պաիդե շրջան)

Անվան այլ կիրառումների համար տե՛ս՝ ՆուռմսիՆուռմսի (էստ․՝ Nurmsi), գյուղ Էստոնիայի Յարվամաա նահանգի Պաիդե շրջանում։
2011 թվականի տվյալներով գյուղում բնակվում էր 71 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շահմասուր աղի խաչքար (Շողագավանք)

Շահմասուր աղի խաչքար, գտնվում է Հայաստանի Գեղարքունիքի մարզի Ձորագյուղ, գյուղի մեջ գտնվող Շողագավանք վանական համալիրի եկեղեցու արևմտյան պատի մոտ գետնին կանգնեցված զույգ խաչքարերից ձախակողմյանը։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.60/22.4.6)։


== Տեղադրություն ==
Խաչքարը գտնվում է Շողագավանք վանական համալիրի եկեղեցու արևմտյան պատի մոտ՝ գետնին կանգնեցված զույգ խաչքարերից ձախակողմյանը։


== Վիմական արձանագրություն ==
Խաչքարը քիվին ունի 1 տող վիմական արձանագրություն.

ՍԲ ԽԱՉՍ ԲԱՐԷԽԱԻՍ Է ՇԱՀՄԱՍՈՒՐ ԱՂԻՆՀամաձայան արձանագրության՝ խաչքարը նվիրված է Շահմասուր աղային։


== Տես նաև ==
Շողագավանք
Ձորագյուղ
Մասրուց անապատ


== Ծանոթագրություններ ==
Էմուլգացում

Էմուլգացում, իրար չխառնվող հեղուկներից էմուլսիայի ստացումը։ Էմուլգացում կատարվում է երկու եղանակով, կոնդենսացման և դիսպերսման։ Առաջին դեպքում մի հեղուկի (դիսպերս ֆազի) հագեցած գոլորշին ճնշման տակ մղվում է մյուսի (դիսպերս միջավայրի) մեջ։ Այդ պայմաններում գոլորշին դառնում է գերհագեցած և կաթիլների ձևով խտանում է։ Էմուլգացման եղանակը պահանջում է արտաքին ուժի կիրառում՝ խառնում, հոմոգենացում, կոլոիդ աղացների և ուլտրաձայնի օգտագործում։ Էներգիան ծախսվում է նոր մակերևույթներ ստեղծելու, հեղուկի ներքին շփումը հաղթահարելու և նրան շարժման մեջ դնելու համար։ Ստացված էմուլսիայի կաթիլների չափերը կախված են ստացման պայմաններից և կիրառված էմուլգատորներից։
Կոպաչովկա Վտորայա

Կոպաչովկա Վտորայա (ուկրաիներեն՝ Копачівка Друга), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Կոպաչովկա Վտորայա գյուղում բնակվում էր 154 մարդ։ Բնակավայրը զբաղեցնում է 1,34 կմ² տարածք։ Բնակչության խտությունը կազմում էր 114,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տեխնիկական գծագրություն

Տեխնիկական գծագրություն՝ տեխնիկական գծագրերի ստեղծման գործունեություն, նաև՝ ուսումնական առարկա, որը գիտելիքներ է պարունակում գծագրերի ստեղծման և ընթերցման վերաբերյալ։
Տեխնիկական գծագրությունը կիրառվում է ճարտարապետության, մեքենաշինության և այլ բնագավառներում։ Կատարվում է ձեռքով (հատուկ գործիքների միջոցով) և համակարգչային հատուկ ծրագրերի (օր՝ CAD) օգնությամբ։ Տեխնիկական գծագրությունը գոյություն է ունեցել նաև հնադարում. պահպանվել են Պյութագորասի և Էվկլիդեսի երկրաչափական գծագրերը։ 15-16-րդ դարերում տեխնիկական գծագրության կատարելագործմանն է նպաստում Լեոնարդո դա Վինչին։
Գծագրական աշխատանքներ կատարելու տեխնիկական հնարքներից մեկը էսքիզն է։ Էսքիզը առարկայի նախնական և դեռևս չմշակված պատկերն է։
Ապրանքի գծանկարը դրա գրաֆիկական ներկայացումն է՝ արված որոշակի մասշտաբով, նշելով չափերը և պայմանականորեն արտահայտված տեխնիկական պայմանները, որոնց պահպանումը պետք է ապահովվի արտադրանքի արտադրության ժամանակ։ Գծագրերն իրականացվում են նախագծային փաստաթղթերի միասնական համակարգի (ESKD) ԳՕՍՏ-ներում սահմանված միասնական կանոնների համաձայն։
Մաս - արտադրանք, որը պատրաստված է նույն անունով և ապրանքանիշի նյութից, առանց հավաքման աշխատանքների օգտագործման։ Օրինակ՝ լիսեռ, թփ, ձուլածո մարմին, ռետինե թև (չամրացված)։ Մասերը ներառում են նաև ապրանքներ, որոնք պատված են (պաշտպանիչ կամ դեկորատիվ) կամ պատրաստված են տեղական եռակցման, զոդման, սոսնձման միջոցով։ Օրինակ՝ մետաղական ձուլվածքով պատրաստված մարմին՝ ծածկված այբբենարանով; ցինկապատ պողպատե ընկույզ; մետաղի մեկ թերթիկից եռակցման միջոցով պատրաստված տուփ և այլն։ Ըստ նշանակության՝ մասերն են ամրացումներ՝ ընկույզ, լվացող, պտուտակ, պտուտակ, պտուտակ, մեխ, գամ՝ փոխանցման տուփ՝ առանցք, բանալի, ճախարակ, գոտի, պտուտակ, փոխանցումատուփ և այլն։ Մասերը ստորաբաժանվում են պարզ մասերի՝ ընկույզ, բանալի։ և բարդ մասեր՝ ծնկաձև լիսեռ, փոխանցումատուփ, հաստոցային մահճակալ։


== Հղումներ ==
Կայք տեխնիկական գծագրության մասին (ռուսերեն)
Գծագրերի նկատմամբ հիմնական պահանջները
Գծագրության գործիքները
Կայք տեխնիկական գծագրության վերաբերյալ (գերմաներեն) Archived 2016-03-07 at the Wayback Machine.
CAD ծրագրի պատմությունը (անգլերեն)
Գրիգոր Աստարճյան

Գրիգոր Աստարճյան (Ասթարճյան) (1886/1888, Մարաշ, Օսմանյան կայսրություն - ?), հայ բժիշկ, մշակութային գործիչ։


== Կենսագրություն ==
Գրիգոր Աստարճյանը ծնվել է 1886/1888 թվականներին Հալեպի նահանգի Մարաշի գավառի կենտրոն Մարաշ քաղաքում։ Նախնական կրթությունն ստացել է Մարաշի Ազգային Կեդրոնական վարժարանում, ապա ուսումը շարունակել Մարաշի պետական լիցեյում/Հալեպի ֆրանսիական լիցեյում։ 1905 թվականին բժշկական վարժարանում սովորելու նպատակով մեկնել է Կոստանդնուպոլիս, ուր Յըլդըզի ռումբի դեպքի հետևանքով ձերբակալվել է և Հալեպ աքսորվել։ 1907-1908 թվականներին ուսումը շարունակել է Դամասկոսի բժշկական վարժարանում։ 1910-1911 թվականներին վերադարձել է Կոստանդնուպոլիս և ուսումը շարունակել բժշկական վարժարանում։
1912 թվականին որպես բժիշկ սպա մասնակցել է Բալկանյան առաջին պատերազմին։ 1913 թվականին բժշկի վկայական է ստացել և որպես պետական բժիշկ Մուսուլ ուղարկվել։ 1914 թվականին Առաջին համաշխարհային պատերազմի ժամանակ, Մուսուլի նահանգապետի բժշկի հանգամանքի շնորհիվ, տեղահանությունից և զինվորական ծառայությունից զերծ է մնացել։ Այդ ժամանակ հաջողացրել է նահանգապետի միջոցով Մուսուլի շրջանում բնակեցնել 3000 կարնեցի հայ որբերի, աղջիկների, կանանց, ծերերի և անկարների, որոնց աքսորել էին հետագայում կոտորելու նպատակով։ Առաջին համաշխարհային պատերազմի ավարտից հետո շարունակել է մնալ Մուսուլում և 30 տարի զբաղվել բժշկությամբ ու հանրային աշխատանքով։ Սերտ կապեր է ունեցել արաբ մտավորականների հետ։
Գերազանց տիրապետելով արաբերենին` հայ գրականությունից թարգմանություններ է կատարել և տպագրել արաբական թերթերում, նաև արաբական գրականությունից թարգմանություններ կատարել և տպագրել Բաղդադում լույս տեսնող հայկական «Գոյամարտ» պարբերականում։ 1951 թվականին Կահիրեի «Յուսաբեր» օրաթերթում հրատարակել է իր հուշերը Արևմտյան Հայաստանից հայ բնակչության տեղահանության մասին։ Նրա կարևորագույն աշխատությունները՝ «Հայոց պատմութիւն» ու «Հայոց գրական եւ մշակութային պատմութիւն» արաբերեն գրքերն արաբական մամուլի և արաբ մտավորականների ջերմ գնահատանքին են արժանացել։ Արաբական պարբերականները, մասնավորաբար քաղդեացիների «ալ-Նեջմա» թերթը արտատպություններ են կատարել այդ գրքերից։ 1950 թվականին իր անձնական գրադարանի հայկական մասը՝ շուրջ 200 դասական, գրական, պատմական գրքեր, նվիրել է Մուսուլի պետական գրադարանին, որով ստեղծվել է գրադարանի հայկական բաժինը։ Կատարել է նաև բազում այլ բարեգործություններ։ Տասնյակ տարիներ անընդմեջ ընտրվել է Իրաքի թեմի Ազգային գավառական ժողովի երեսփոխան։
1953 թվականին ընտանիքով տեղափոխվել է Բաղդադ, որտեղ 1953 և 1956 թվականներին թեմի Քաղաքական ժողովի անդամ է ընտրվել։ Եղել է Թարգմանչաց Սվաճյան միացյալ վարժարանի հոգաբարձության ատենապետը։ Մուսուլի բազմակրոն բնակչությանն անշահախնդիր ծառայելու համար՝ Հռոմի պապը նրան պարգևատրել է Սուրբ Սիլվեստրի Ասպետի պատվանշանով։ 1957 թվականին ընտանիքով բնակվելիս է եղել Բաղդադում։


== Աշխատություններ ==
Հայոց պատմութիւն (արաբերեն), պատկերա զարդ, հ.1-2, Մուսուլ, 1951, 404 էջ
Հայոց գրական եւ մշակութային պատմութիւն (արաբերեն), Մուսուլ, 1954, 527 էջ


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
Գէորգեան Կարօ «Ամէնուն տարեգիրքը», Դ տարի, 1957, Պէյրութ, 1958
Ստեփանյան Գառնիկ «Կենսագրական բառարան», հ. Ա., Երևան, 1973
Իտալիայի օրհներգ

Il Canto degli Italiani (իտալերեն՝ Իտալացիների երգը), Իտալիայի ազգային օրհներգն է։ Իտալացիներն այն հաճախ անվանում են Inno di Mameli (Մամելիի հիմն)։ Խոսքերը 1847 թվականին գրել է 20-ամյա ուսանող և պատրիոտ Ջոֆրեդի Մամելին։ Երաժշտությունը նույն տարի գրել է Միքելե Նովարոն։
Լոդմա

Լոդմա (ռուս.՝ Лодьма), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Լոդմոզերո գետի ձախ ափին՝ 1910 կմ հեռավորության վրա։ Գետի երկարությունը 138 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300512103000039967
Հիդրոլոգիական ուսումնասիրությունների կոդը - 103003996
Ավազանի կոդը - 103003996
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ժողովածու (340)

Ժողովածու (340), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 340 թվի տակ։ Ձեռագիրը գրվել է 1677 թվականին Իսահակ Մակուեցի գրիչի կողմից, Թադէի վանքում։ Գրված է թղթի վրա, որը ունի 17,3x12 չափս։ Ձեռագիրը կազմված է 126 թերթից։ Գրված է միասյուն, նոտրգիր-ով։ Կազմը` կաշվեպատ ստվարաթուղթ դրոշմազարդ, աստառը՝ 3ա։ Հիշատակարաններ՝ 3ա։


== Բովանդակություն ==
Վարդ. Արևելցւոյ Լուծմունք ս. Գրոց և աստուծաբանականք։
Սարգսի Մակուեցւոյ Տաղ Աստուածածնի։
Քանի՞ հն շաւիղ սաղմոսի։
Ցանկ վանահարց Թադէի վրանուց։
Ցանկ գրչագրաց։


== Ծանոթագրություններ ==
Նուրբ տարիք (ֆիլմ, 1983)

«Նուրբ տարիք» (ռուս.՝ «Нежный возраст»),  խորհրդային գեղարվեստական ֆիլմ Հայրենական մեծ պատերազմի մասին, որը նկարահանել է ռեժիսոր Վալերի Իսակովը Ալեքսանդր Ռեկեմչուկի համանուն վեպի հիման վրա։


== Սյուժե ==
Կիր Լոպուխովը և Ալյոշա Մամիկինը համադասարանցիներ են, որոնք հենց նոր են ստացել հասունության վկայական։ Տղաները միասին ընդունվում են հրետանային հատուկ դպրոց։ Սկսվում է պատերազմը։ 1944 թվականի դեկտեմբեր։ Ռազմաճակատ մեկնելուց առաջ նրանց տրվում է ընդամենը երեք օր, որոնց ընթացքում նրանք շատ բան պետք է հասցնեն։ Հրաժեշտ տալ հայրենի Սոկոլնիկիին, գտնել դասընկերներին, իսկ Կիր Լոպուխովը, ինչ էլ որ լինի, պետք է իմանա իր սիրելի՝ Օլյայի ճակատագրի մասին։ Նա, ճիշտ է, տարհանման մեջ էր, սակայն, ըստ լուրերի, վերադարձել է համալսարան ընդունվելու համար։
Մոսկվայի մետրոյում մեկնելուց մեկ օր առաջ Օլյայի հետ պատահական հանդիպումը արթնացնում է նրա զգացմունքները։ Կիրն աղջկան տանում է հայրական տուն՝ նրան թողնելով մոր խնամքին, իսկ ինքը Ալեքսեյի հետ առավոտյան մեկնում է ճակատ։


== Դերերում ==
Եվգենի Դվորժեցկի – Կիր Լոպուխով
Պավել Իլյին (լուսագրերում՝ Պավել Կոնդրատև) – Ալեքսեյ Մամիկին
Ալյոնա Բելյակ – Օլյա
Նատալյա Կեմ – Նադյա, կրտսեր սերժանտ
Վալենտինա Տիտովա – Էռնա Ֆեոդորովա, գերմաներենի ուսուցիչ
Ալեֆտինա Եվդոկիմովա – Աննա Իվանովնա Լոպուխովա, Կիրի մայրը
Գերման Կաչին – կապիտան Եվգրաֆով
Նիկոլայ Վոլկով – լեյտենանտ Գրադուսով
Ռեմ Գեխտ – Մարկ  Մատվեևվիչ
Ֆեդյա Գավրիլով – Պետյա Բալակին
Իգոր Պուշկարյով – կապիտան
Արտյոմ Կարապետյան – զինկոմ, գնդապետ
Նատալյա Մարտինսոն – ուսուցիչ
Ռոգվոլդ Սուխովերկո – Պյոտր Անդրեևիչ Լոպուխով, Կիրի հայրը


== Նկարահանող  խումբ ==
Ռեժիսոր՝ Վալերի Իսակով
Սցենարիստ՝ Ալեքսանդր Ռեկեմչուկ
Օպերատոր՝ Բորիս Սերեդին
Կոմպոզիտոր՝ Վլադիսլավ Կլադնիցկի


== Ծանոթագրություններ ==
Զարինջայի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Զարինջա գյուղի պատմության և մշակույթի հուշարձանների ցանկը, որը 2002 թ. հաստատվել է ՀՀ կառավարության կողմից։ Ցանկում ներառված է ընդամենը 8 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Որմնաբույս

Որմնաբույս (լատ.՝ Parietaria), կռվինչ, ապակեխոտ, ապիկո փրփուր, պատեղիճ, եղինջագգիների ընտանիքի միամյա և բազմամյա խոտաբույսերի ցեղ։ Հայտնի է 12 տեսակ։


== Կենսաբանական նկարագիր ==

Կոճղարմատներով կամ հիմքում փայտացած ցողուններով խոտաբույս է։ Տերևները կոթունավոր են, հերթադիր, ամբողջաեզր, թավոտ կամ գեղձային մազիկներով։ Ծաղիկները երկսեռ Են, առանց պսակաթերթիկների։ Ծաղկում է ապրիլ-հունիսին։ Պտուղը ձվանման է։ Նպաստում է հողառաջացմանը։


== Հայաստանում ==
Հայաստանում՝ 5 տեսակ՝

որմնաբույս հուդայական (Parietaria juda- ica),
որմնաբույս ուղիղ (Parietaria erecta),
որմնաբույս թաքնված (Parietaria cryptarum),
որմնաբույս սերբիական (Parietaria serbica),
որմնաբույս մանրածաղիկ (Parietaria micrantha)։


== Տարածում ==
Տարածված է ՀՀ բոլոր մարզերում։ Աճում է ժայռաճեղքերում, խոնավ և ստվերոտ վայրերում (մինչև ենթալպյան գոտի)։


== Տեսակներ ==


== Գրականություն ==
David E. Boufford։ Parietaria., online.
Chen Jiarui, Ib Friis, C. Melanie Wilmot-Dear։ Parietaria., online.


== Արտաքին հղումներ ==
Heilpflanzen - Parietaria officinalis Archived 2016-03-04 at the Wayback Machine.
Ուեսլի Սո

Ուեսլի Սո (իսպ.՝ Wesley Barbasa So, հոկտեմբերի 9, 1993(1993-10-09), Bacoor, Կավիտե, Կալաբարսոն, Լուսոն, Ֆիլիպիններ), ծագումով ֆիլիպինցի ամերիկացի շախմատիստ, գրոսմայստեր։ Մինչև 2014 թվականը ներկայացնում էր Ֆիլիպինները և վարկանիշով այդ երկրի պատմության մեջ ուժեղագույն շախմատիստն է։ Ուեսլի Սոն հայտնի է որպես շախմատային հրաշամանուկ։ Նա գրոսմայստերի տիտղոսը նվաճել է 14 տարեկան 1 ամսական և 28 օրական հասակում՝ այդ ցուցանիշով դառնալով յոթերորդը շախմատի ամբողջ պատմության ընթացքում (առաջին տեղում Սերգեյ Կարյակինն է՝ 12 տարեկան 7 ամսական)։


== ՖԻԴԵ-ի աշխարհի գավաթի առաջնություն ==
ՖԻԴԵ-ի աշխարհի գավաթի 2009 թվականի խաղարկությունում Ուեսլի Սոն Խանտի-Մանսիյսկ քաղաքում դարձավ մրցաշարի հիմնական սենսացիան՝ սևերով հաղթելով սկզբում Վասիլի Իվանչուկին, ապա՝ Գատա Կամսկուն։ Սակայն չորրորդ շրջանում զիջեց Վլադիմիր Մալախովին։


== Մարզական նվաճումներ ==


== Վարկանիշի փոփոխության գծապատկեր ==


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Interview with Wesley So Archived 2014-04-28 at the Wayback Machine. Chessdom Published 17 July 2009
Լա Կորունյա

Լա Կորունյա կամ Ա Կորունյա (իսպ.՝ La Coruña, գալ.՝ A Coruña), նավահանգստային և առողջարանային խոշոր քաղաք Իսպանիայի հյուսիս-արևմուտքում, Գալիսիա ինքնավար համայնքի Լա Կորունյա նահանգի վարչական կենտրոն։


== Տես նաև ==
Գալիսիա
Իսպանիայի քաղաքներ


== Արտաքին հղումներ ==
Լա Կորունյայի պաշտոնական կայք
Մունիցիպալական խորհուրդ
Բեռլինի պատ

Բեռլինի պատ (գերմ.՝ Berliner Mauer), արգելապատ, որը բաժանում էր Բեռլինը 1961-1989 թվականներին։ Կառուցել է Գերմանիայի Դեմոկրատական Հանրապետությունը (ԳԴՀ, Արևելյան Գերմանիա) 1961 թվականի օգոստոսի 13-ից։ Պատը ամբողջությամբ բաժանում էր (ցամաքը) Արևմտյան Բեռլինը Արևելյան Բեռլինից և Արևելյան Գերմանիայից մինչև 1989 թվականի նոյեմբեր, երբ կառավարությունը պաշտոնապես քանդեց այն։ Պատի ապամոնտաժումը սկսվել է 1990 թվականի հունիսի 13-ից և ավարտվել 1992 թվականին։ Արգելապատը ներառում է խոշոր բետոնե պատերի երկայնքով տեղակայված պահակային աշտարակներ, որոնք ընդարձակ տարածք էին զբաղեցնում , որոնք հետագայում հայտնի դարձան  «մահվան գոտի» անվամբ։ Արևելյան բլոկը պնդում էր, որ պատը կառուցվել է բնակչությանը ֆաշիստական տարրերից պաշտպանելու համար։ Գործնականում պատը ծառայում էր որպես Երկրորդ համաշխարհային պատերազմից հետո Արևելյան Գերմանիայից և կոմունիստական Արևելյան բլոկից մասսայական արտագաղթի և դասալքության արգելք։
Բեռլինի պատը ԳԴՀ-ի կողմից պաշտոնապես կոչվել է «Հակաֆաշիստական պաշտպանական պատ» (գերմ.՝ Antifaschistischer Schutzwall), նկատի ունենալով, որ ՆԱՏՕ-ի երկրները՝ մասնավորապես Արևմտյան Գերմանիան, համարվում են «ֆաշիստներին» հավասար։ Արևմտյան Բեռլինի կառավարությունը հաճախ այն անվանում էր «Ամոթի պատ» (եզրը առաջարկել է քաղաքապետ Վիլի Բրանդտը)։ Գերմանիայի ներքին սահմանի հետ, որը սահմանագծում էր Արևելյան և Արևմտյան Գերմանիայի մինչև սահմանը, այն խորհրդանշում էր Սառը պատերազմի ընթացքում Արևմտյան Եվրոպան և Արևելյան բլոկը բաժանող «Երկաթյա վարագույրը»։


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==

The Berlin Wall - official website for the State Capital of Berlin
Berlin Wall Memorial
Chronicle of the Wall - a comprehensive multi-media source of information on this topic
A multimedia story of the Berlin Wall (1961 - 1990) - Rundfunk Berlin-Brandenburg
Berlin Wall Online - a chronicle of the Berlin Wall history
Կաղապար:NYT topic
Berlin Wall newsreel archives at British Pathe Adobe Flash video)
Berlin Wall image group on Flickr
(գերմ.) Photos of the Berlin Wall (1962 - 1990)
Բեռլինի պատ հոդվածը Curlie-ում (ըստ DMOZ-ի)
Ինարա Անտոնե

Ինարա Անտոնե (լատիշ․՝ Ināra Antone, ապրիլի 24, 1936(1936-04-24), Ռիգա, Լատվիա), լատվիացի բեմանկարիչ, Ռիգայի կինոստուդիայի բեմադրող նկարիչ։


== Կենսագրություն ==
Ծնվել է երկաթգծի աշխատողի ընտանիքում։ Սովորել է Յ. Ռոզենտալյի անվան Ռիգայի գեղարվեստական ուսումնարանում։ Ավարտել է Լատվայի գեղարվեստի պետական ակադեմիայի բեմանկարչության բաժինը (1961 թվական)։
Որպես բեմանկարիչ և հագուստի ձևավորող աշխատել է մի շարք թատրոններում` Ռիգայի պատանի հանդիսատեսի թատրոնում, Լիեպայայի դրամատիկական թատրոնում, Դայլես թատրոնում։ 1964-1965 թվականների թատերաշրջանը նա անցկացրել է Կիրովի դրամատիկական թատրոնում, եղել է Ալեքսեյ Արբուզովի «Իմ խեղճ Մարատը» պիեսի բեմանկարիչ։
1965 թվականից եղել է Ռիգայի կինոստուդիայի ստեղծագործական աշխատակազմի անդամ։ Որպես բեմադրող նկարիչ է աշխատել ստուդիայի առաջատար  ռեժիսորների` Ալիոիզ Բրենչի, Յանիս Ստրեյչի, Օլգերտ Դունգերսի, Գունար Ցելինսկու, Այվար Ֆրեյմանսի և ուրիշների հետ։
90-ական թվականներից հետո զբաղվել է դիզայնով, պատկերազարդել է տարբեր տպագրություններ և նկարել է դիմանկարներ։ Մշտապես աշխատում է հագուստի ձևավորող Յանիս Մատիսի հետ։


== Ֆիլմոգրաֆիա ==
1968 թվական` 24-25-ը չի վերադառնում (24-25 neatgriežas), բեմադրող նկարիչ
1970 թվական` Իմ փոխարեն կրակիր (Šauj manā vietā), բեմադրող նկարիչ
1972 թվական` Իլգա-Իվոլգա (Vālodzīte), բեմադրող նկարիչ
1973 թվական` Ճտերն աշնանն են հաշվում (Cāļus skaita rudenī), բեմադրող նկարիչ
1977 թվական` Մանչուկը (Puika), բեմադրող նկարիչ
1979 թվական` Գարնանային ուղեգիր, բեմադրող նկարիչ
1980 թվական` Արտույտները, բեմադրող նկարիչ
1981 թվական` Խաղը (Spēle), բեմադրող նկարիչ
1982 թվական` Բլյուզ անձրևի տակ (Lietus blūzs), բեմադրող նկարիչ
1984 թվական` Երբ արգելակը չի աշխատում (Kad bremzes netur), բեմադրող նկարիչ
1985 թվական` Թողության վերջին գիրը (Pēdējā indulgence), բեմադրող նկարիչ
1986 թվական` Վախը (Bailes), բեմադրող նկարիչ
1988 թվական` Սյուժեի շրջապտույտ (Sižeta pagrieziens), բեմադրող նկարիչ
1988 թվական` Գուշակություն փոքրիկ բահի վրա (Zīlēšana uz jēra lāpstiņas), բեմադրող նկարիչ
1991 թվական` Օդանցքը, բեմադրող նկարիչ
1992 թվական` Սարդը,  բեմադրող նկարիչ


== Ծանոթագրություններ ==
Վետլի

Վետլի (ուկրաիներեն՝ Ветли), գյուղ Ուկրաինայի Վոլինի մարզի Լյուբեշովի շրջանում։ Հիմնադրվել է 1366 թվականին։
2001 թվականի տվյալներով Վետլի գյուղում բնակվում էր 1 826 մարդ։ Բնակավայրը զբաղեցնում է 43247 կմ² տարածք։ Բնակչության խտությունը կազմում էր 42,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պարգելիա

Պարգելիա (իտալերեն՝ Parghelia), կոմունա Իտալիայում, Կալաբրիա մարզում՝ Վիբո Վալենտիա գավառում։
Բնակչությունը կազմում է 1376 մարդ 2008 թվականի մարդահամարի տվյալների, բնակչության խտությունը կազմում է 172 մարդ/կմ²։ Զբաղեցնում է 8 կմ² մակերես տարածք։ Փոստային ինդեքսն է՝ 89861։ Հեռախոսային կոդը՝ 0963։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝0963 600338
Էլեկտրոնային փոստ՝ comune.parghelia@libero.it
Պաշտոնական կայք՝ http://parghelia.asmenet.it Archived 2020-02-13 at the Wayback Machine.


== Արտաքին հղումներ ==
http://parghelia.asmenet.it Archived 2020-02-13 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մեծ Կազանկա (Իլովլյայի վտակ)

Մեծ Կազանկա (ռուս.՝ Большая Казанка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Իլովլյա գետի աջ ափին՝ 216 կմ հեռավորության վրա։ Գետի երկարությունը 48 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Իլովլյա գետն է, գետի ենթաավազանը Խոպրա և Հյուսիսային Դոնցա գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010300412107000009331
Հիդրոլոգիական ուսումնասիրությունների կոդը - 107000933
Ավազանի կոդը - 05.01.03.004
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բոչենկով (Միլլերովսկի շրջան)

Բոչենկով (ռուս.՝ Боченков), կիսակայարան Ռուսաստանի Դաշնության Ռոստովի մարզի Միլլերովսկի շրջանում։ Մտնում է Մալչևսկի գյուղական համայնքի կազմի մեջ։
Տեր Դանիել Տեր-Դանիելյան

Տեր Դանիել Տեր-Դանիելյան (1873, Արագած (Ապարանի տարածաշրջան) գյուղ - 1954), Ապարանի հերոսամարտի մասնակից։


== Գործունեությունը ==
Գրաճանաչ է դարձել հոր՝ Տեր Ղևոնդի մոտ։ Սովորել է Արագած գյուղի ծխական դպրոցում։ Ավարտել է Էջմիածնի Գևորգյան Հոգևոր Ճեմարանը, Թիֆլիսի Ներսիսյան դպրոցը։ 1899 թվականին վերադարձել է գյուղ, ամուսնացել։ 1908 թվականին, հոր մահից հետո, ձեռնադրվել է քահանա։ Կրթված ու հարգված անձ է եղել։ Թիֆլիսից ստացել և գյուղացիների համար կարդացել է «Մշակ» և «Հորիզոն» թերթերը։


== Գյուղի ջոկատի հրամանատար ==
1918 թվականի մայիսի 18-ին, Ապարանի գավառամասի տարածք թուրքերի ներխուժման նախօրյակին, գավառամասի վարչական ու հոգևոր առաջնորդներից ինքնապաշտպանական ջոկատ կազմելու հրաման է ստացել։ Մայիսի 19-ին քահանայական հագուստի փոխարեն հագել է զինվորական համազգեստ, գյուղի կենտրոնում հավաքել է բնակչությանը և դրել պաշտպանության խորհրդի կոչով՝ զինվորագրվելու և Ապարանն ու Երևանը պաշտպանելու առաջարկով։ Համագյուղացիներից կազմել է 150 հոգանոց ջոկատ և նույն օրվա կեսօրին շարժվել Ապարան գյուղ։ Մայիսի 22-29-ին Արագած գյուղի ջոկատը, որ հետագա օրերին նույնպես համալրվել է, մասնակցել է Ապարանի հերոսամարտին ռազմաճակատի կենտրոնական հատվածի ուղղությամբ։ Ջոկատի հրամանատար քահանան նույնպես մասնակցել է մարտական գործողություններին և անձնական օրինակով ոգևորել համագյուղացիներին։
Հաղթանակից հետո գյուղում շարունակել է իր քահանայական գործունեությունը մինչև 1929 թվականը։
1929-1952 թվականներին եղել է Օշական գյուղի քահանան։